cyanic-selkie/wikianc huggingface dataset:
ইস্তাম্বুল
ইস্তাম্বুল এখন যে এলাকাটিতে অবস্থিত, সেখানে আনুমানিক খ্রিস্টপূর্ব ১০ম শতকে লিগোস নামে একটি গ্রিক মৎস্যশিকারীদের গ্রাম ছিল। খ্রিস্টপূর্ব ৭ম শতকে মেগারা থেকে আগত গ্রিকরা এখানে প্রথমে একটি লোকালয় প্রতিষ্ঠা করে। তারা এই শহরটির নাম দেয় বিজান্তিওন (Βυζάντιον)। এরপর ৫১২ খ্রিস্টপূর্বাব্দে এটি হাখমেনীয় রাজবংশ শাসিত পারস্য সাম্রাজ্যের অংশে পরিণত হয়। এর ম্যাসিডোনিয়ার রাজা আলেকজান্ডার এটি বিজয় করেন। পরে রোমানরা শহরটি নিয়ন্ত্রণে নেয়। খ্রিস্টীয় প্রথম শতকে রোমানদের অধীনে একটি একটি মুক্ত নগরীর মর্যাদা লাভ করেছিল। পরবর্তীতে ৩৩০ খ্রিস্টাব্দে রোমান সম্রাট ১ম কোনস্তানতিন শহরটিকে পূর্ব রোমান সাম্রাজ্যের রাজধানী বানান, এটিতে ব্যাপক পুনর্নির্মাণ সাধন করে এটিকে রোমের মতো চরিত্র প্রদান করেন এবং এটির নাম বদলে প্রথম নতুন রোম (নোভ রোমা) ও পরবর্তীতে কোনস্তান্তিনোপল রাখেন। রোমান সাম্রাজ্যের পূর্ব অংশটি পরবর্তীতে বাইজেন্টীয় সাম্রাজ্য (পুরাতন বাইজেন্টিয়াম নাম অনুসারে) নাম ধারণ করে। ৫ম শতকের শেষভাগে পশ্চিম রোমান সাম্রাজ্য তথা রোমের পতনের পরে কোনস্তান্তিনোপল (বর্তমান ইস্তাম্বুল) সব মিলিয়ে প্রায় এক হাজার বছর ধরে বাইজেন্টীয় রোমান সাম্রাজ্যের রাজধানী ছিল।  কোনস্তান্তিন ও তার উত্তরসূরীরা এখানে প্রাচীর, জলবাহী নালি, চৌবাচ্চা ও ফোয়ারা নির্মাণ করেন।  সময়ের সাথে সাথে এটি রেশম পথের উপরে অবস্থিত সারা বিশ্বের অন্যতম গুরুত্বপূর্ণ নগরীতে পরিণত হয়। ৬ষ্ঠ থেকে ১৩শ শতক পর্যন্ত প্রায়শই নগরীটি পারসিক, আরব, বুলগার ও রুশ বাহিনীর অবরোধের শিকার হয়। ১২০৩ খ্রিস্টাব্দে ইউরোপের খ্রিস্টান ধর্মযোদ্ধারা তাদের চতুর্থ ধর্মযুদ্ধে শহরটি দখল করে এবং এটিকে লাতিন খ্রিস্টান শাসনের অধীনে ফেরত নিয়ে আসে। ১২৬১ সালে এটি আবার বাইজেন্টীয় শাসনে প্রত্যাবর্তন করে। রোমান ও বাইজেন্টীয় শাসনামলে শহরটি খ্রিস্টধর্মের বিস্তারে ব্যাপক ভূমিকা রাখে। ১৪৫৩ সালে উসমানীয় তুর্কিরা কোনস্তান্তিনোপল বিজয় করে। তারা শহরটিকে বিশাল উসমানীয় সাম্রাজ্যের রাজধানীর মর্যাদা দেয়। উসমানীয় শাসনামলে শহরটি আনুষ্ঠানিকভাবে কোস্তান্তিনিয়ে (قسطنطينيه )নামে পরিচিত ছিল। সেসময় এটি ইসলামি বিশ্বের অন্যতম প্রধান নগরীতে পরিণত হয়। প্রথম বিশ্বযুদ্ধে পরাজয় বরণের পরে ১৯১৮ সালে উসমানীয় সাম্রাজ্যের অবসান ঘটে এবং কোস্তানতিনিয়ে নবগঠিত দেশ তুরস্ক প্রজাতন্ত্রের অংশে পরিণত হয়। তুরস্কের রাজধানীকে আংকারাতে সরিয়ে নেওয়া হয়। ১৯৩০ সালে তুরস্কের স্বাধীনতার ৭ বছর পরে সরকারিভাবে শহরটির নাম ইস্তাম্বুল স্থির করা হয়। ইস্তাম্বুল কথাটি "ইস তিম্বোলিন" (εις την Πόλιν) নামক একটি গ্রিক শব্দগুচ্ছ থেকে এসেছে, যার অর্থ "শহরে বা শহরের দিকে"। এর আগে একাশত শতাব্দী থেকেই পুরাতন প্রাচীরবেষ্টিত শহরটিকে স্থানীয় গ্রিক ও পরবর্তীতে তুর্কি অধিবাসীরা অনানুষ্ঠানিকভাবে শুধু "ইস্তাম্বুল" (অর্থাৎ শহর) নামে ডাকত। ২০শ শতকের দ্বিতীয়ার্ধে নগরীটি দ্রুত বৃদ্ধিলাভ করে। ১৯৯৯ সালে একটি শক্তিশালী ভূমিকম্প ইস্তাম্বুলে আঘাত হানে, যার ফলে বহু হাজার লোক নিহত হয় ও বহু ভবন বিধ্বস্ত হয়। ২১শ শতকের শুরুতে ইস্তাম্বুলের পুনর্নিমাণ কাজগুলি শুরু হয় এবং পর্যটন খাত আবার পুনরুজ্জীবিত হতে শুরু করে।
ইস্তাম্বুলে ১ কোটি ৫০ লক্ষেরও অধিক অধিবাসীর বাস, যা তুরস্কের মোট জনসংখ্যার প্রায় এক-পঞ্চমাংশ। শহরের ঐতিহাসিক ও বাণিজ্যিক কেন্দ্রসহ দুই-তৃতীয়াংশ অধিবাসীর বাসস্থান ইউরোপীয় অংশে অবস্থিত। জনসংখ্যার বিচারে ইউরোপের অংশ হিসেবে ধরলে এটি ইউরোপের বৃহত্তম নগরী (নতুবা রুশ রাজধানী মস্কো বৃহত্তম), এবং বিশ্বের ১৫তম বৃহত্তম নগরী। গ্রামীণ অঞ্চল থেকে বহুসংখ্যক অভিবাসী এই শহরের প্রতি আকৃষ্ট হয়, এবং তাদের কিয়দংশ শহরের উপকণ্ঠে বস্তি এলাকায় বাস করে। ইস্তাম্বুলের বেশিরভাগ লোক তুর্কি জাতির লোক। কুর্দিরা শহরটির বৃহত্তম সংখ্যালঘু সম্প্রদায়। তুর্কি ও কুর্দিদের সিংহভাগই মুসলমান। শহরের খ্রিস্টান ও ইহুদি সম্প্রদায়গুলি সংখ্যালঘু এবং এদের সংখ্যা দিনদিন হ্রাস পাচ্ছে।
নামকরণ
ইস্তাম্বুল শহরটির গোড়াপত্তন করেন মেগারিয়ানরা ৬৫৭ খ্রিস্টপূর্বাব্দে এবং তারাই সর্বপ্রথম এর নামকরণ করেন বাইজেন্টিয়াম (গ্রীক: Βυζάντιον, Byzántion)। মেগারিয়ানদের বিশ্বাস মতে, শহরটির গোড়াপত্তনকারী বাইজাস (দেবতা পসেইডন ও দেবী সেরোয়েসার পুত্র) এর সাথে সরাসরি যোগসূত্র রয়েছে। সাম্প্রতিক খননকার্যগুলো থেকে ধারণা করা হচ্ছে যে, বাইজেন্টিয়াম নামটি সম্ভবত শহরটি সম্পূর্ণভাবে গড়ে ওঠার আগে স্থানীয় থ্রেসিয়ান উপনিবেশের স্থানগুলোর সাথে সম্পর্কিত। কনস্টান্টিনোপল শব্দটি ল্যাটিন কনস্টান্টিনাস থেকে এসেছে যা রোমান সম্রাট কনস্টানটাইন দ্য গ্রেটের নামানুসারে, যিনি ৩২৪ খ্রিস্টাব্দে শহরটির পুনর্গঠন করেছিলেন। ১৯৩০ সাল পর্যন্ত কন্সট্যান্টিনোপল শহরটির পশ্চিমে সবচেয়ে প্রচলিত নাম ছিল, যখন তুর্কি কর্তৃপক্ষ বিদেশী ভাষায় "ইস্তাম্বুল" ব্যবহারের জন্য চাপ দিতে শুরু করে। উসমানীয় শাসনামলে দুইটি নামই বিকল্পভাবে প্রচলিত ছিল। ইস্তাম্বুল নামটি সাধারণত মধ্যযুগীয় গ্রীক শব্দ "ইসতিমবলিন" থেকে এসেছে যার অর্থ "শহরের দিকে" এবং কনস্টান্টিনোপলকে স্থানীয়রা গ্রীকরা এই নামেই চিনতেন। এটি আশেপাশের একমাত্র প্রধান শহর হিসাবে পরিচিত ছিল। উসমানীয় সাম্রাজ্যে কনস্টান্টিনোপলের গুরুত্ব বোঝাতে এর ডাকনাম "দের সাদেত" দ্বারাও প্রতিফলিত হয়েছিল যার অর্থ অটোমান তুর্কি ভাষায় 'সমৃদ্ধির দরজা'।
সনম জুং
সনম জুং হলেন একজন পাকিস্তানি অভিনেত্রী, মডেল, টেলিভিশন উপস্থাপিকা এবং ভিডিও জকি।
কর্মজীবন
সন জুং ২০০৮ সালে বিবিএ পড়াকালে প্লে টিভিতে ভিডিও জকি হিসেবে কর্মজীবন শুরু করেছিলেন, তারপরে ২০১০ সালে এমবিএ পড়াকালে আগ টিভিএ চলে গিয়েছিলেন। তিনি ইমরান আব্বাস নকভি, সারওয়াত গিলানি, আইজাজ আসলাম এবং সাবা হামিদের বিপরীতে হাম টিভিতে দিল ই মুজতার চলচ্চিত্রে অভিনয়ের মধ্য দিয়ে চলচ্চিত্রজগতে প্রবেশ করেছিলেন। ২০১৩ সালে তিনি মিকাল জুলফিকার এবং আদিল হুসেনের বিপরীতে মোহবত সুব কা সিতারা হ্যায় চলচ্চিত্রে অভিনয় করেছিলেন। এরপর তিনি আদনান সিদ্দিকি এবং হারিম ফারুখকে নিয়ে মেরে হামদুম মেরে দোস্ত-তে অভিনয় করেছেন। তারপরে তিনি ২০১৫ সালে ইমরান আব্বাস নকভির সঙ্গে পুনরায় আলবিদা-তে অভিনয় করেছেন।
২০১৪ সাল থেকে ২০১৮ সালের ৩০ নভেম্বর পর্যন্ত তিনি হাম টিভিতে জাগো পাকিস্তান জাগো অনুষ্ঠানের উপস্থাপিকা ছিলেন।
ব্যক্তিগত জীবন
সনম জুং ২০১৬ সালের জানুয়ারিতে পাইলট সৈয়দ আব্দুল কাসেম জাফরিকে বিয়ে করেছেন। তিনি ২০১৬ সালের নভেম্বরে আলেয়া জাফরি নামে একটি কন্যা সন্তানের জন্ম দিয়েছেন।
খুলনা হার্ড বোর্ড মিলস লিমিটেড
খুলনা হার্ড বোর্ড মিলস লিমিটেড বাংলাদেশ সরকারের মালিকানাধীন খুলনা ভিত্তিক একটি সংস্থা যা হার্ড বোর্ড উৎপাদন করে। কারখানাটি খুলনা নিউজপ্রিন্ট মিলস লিমিটেডের পাশাপাশি অবস্থিত।
ইতিহাস
খুলনা হার্ড বোর্ড মিলস লিমিটেড ১৯৬৫ সালে খুলনায় প্রতিষ্ঠিত হয়েছিল। এটি কানাডিয়ান সরকারের মালিকানাধীন সংস্থা কানাডিয়ান বাণিজ্যিক কর্পোরেশন দ্বারা নির্মিত হয়েছিল। সংস্থাটি ১৯৬৬ সাল থেকে সুন্দরবন ম্যানগ্রোভ বনের সুন্দরী কাঠ ব্যবহার করে হার্ডবোর্ড উৎপাদন শুরু করে। এটি ভৈরব নদীর তীরে প্রায় ১০ একর জায়গার উপর নির্মিত হয়েছিল। কারখানাটি পূর্ণ ক্ষমতা ব্যবহার করে একহাজার টন দিয়ে ২৫ টন বোর্ড উৎপাদন করতে সক্ষম ছিল।
১৯৯১ সালে বন বিভাগ সুন্দরবন থেকে সুন্দরী কাঠের সরবরাহ বন্ধ করে দেয়। খুলনা হার্ড বোর্ড মিলস লিমিটেড এর মাতৃ সংস্থা বাংলাদেশ কেমিক্যাল ইন্ডাস্ট্রিজ কর্পোরেশন অন্যান বিভিন্ন কাঁচামাল ব্যবহারে স্থানান্তরিত হয়। এর ফলে কাঁচামালের ব্যয় বৃদ্ধি পায় এবং মুনাফা হ্রাস পায়। কারখানাটি ২০০২ সালে বন্ধ হয়ে যায়।
কোসা (মাওবাদী)
কাদ্রি সত্যনারায়ণ রেড্ডি (Kadari Satyanarayan Reddy), সাধারণভাবে কোসা গেরিলা নামে পরিচিত, একজন ভারতের মাওবাদী কমিউনিস্ট পার্টির কেন্দ্রীয় কমিটি সদস্য। ভারতের কমিউনিস্ট পার্টি (মাওবাদী) ভারতের একটি কমিউনিস্ট পার্টি এবং ভারতে মাওবাদী বিদ্রোহী হবার কারণে নিষিদ্ধ।
খুলনা হার্ড বোর্ড মিলস লিমিটেড
ইতিহাস
২০১০ সালে আবার কারখানাটি বন্ধ হয়ে যায় এবং শীঘ্রই আবার চালু হয়, তবে অর্থায়ন সংকটে পরে ২১ শে এপ্রিল ২০১১ এ আবার বন্ধ হয়ে যায়। ব্যবস্থাপনা পরিচালক, অন্যান্য কর্মকর্তা এবং শ্রমিকরা ২২ আগস্ট ২০১১ তারিখে কারখানাটি বন্ধের প্রতিবাদে অবরোধ কর্মসূচি পালন করেছিলেন।
নভেম্বর ২০১২ সালে বাংলাদেশ সরকার মিলগুলোতে ৮ মাসের উন্নতিকরণের কাজ শুরু করে। এটি ১৫ আগস্ট ২০১৩ সালে পুনরায় খোলা হয়েছিল তবে কয়েক মাসের মধ্যে আবার বন্ধ হয়ে যায়।
পূর্ববঙ্গ-গীতিকা
পূর্ববঙ্গ অঞ্চলের প্রচলিত লোকসাহিত্যকে একত্রে পূর্ববঙ্গ গীতিকা বলা হয়। প্রাচীন কাল থেকে মানুষের মুখে মুখে প্রচলিত হয়ে আসা পালাগুলি বাংলা সাহিত্যের অমূল্য সম্পদ। ১৯২৬ সালে ডক্টর দীনেশচন্দ্র সেন কলকাতা বিশ্ববিদ্যালয়ের অর্থ সাহায্যে পালাগুলো সম্পাদনা করে প্রকাশ করেন এবং চন্দ্রকুমার দে তা সংগ্রহ করেন ৷ পরে ১৯৭১-১৯৭৫ সালে ক্ষিতীশচন্দ্র মৌলিক ও সাত খণ্ডে প্রাচীন পূর্ববঙ্গ গীতিকা প্রকাশ করেন।
পূর্ববঙ্গ গীতিকায় অন্তর্ভুক্ত পালা সমূহ
চন্দ্রকুমার দে, দীনেশচন্দ্র সেন, আশুতোষ চৌধুরী, জসীমউদ্দীন, নগেন্দ্রচন্দ্র দে, রজনীকান্ত ভদ্র এবং বিজনবিহারী লালের সংগৃহীত এই পালাগুলোর সংখ্যা পঞ্চাশাধীক। তার মধ্য থেকে কিছু নিম্নে দেয়া হলঃ
বহিঃসংযোগ
বাংলাপিডিয়া
শিবালয় উপজেলা
শিবালয় বাংলাদেশের মানিকগঞ্জ জেলার অন্তর্গত একটি উপজেলা।
অবস্থান ও আয়তন
উত্তরে দৌলতপুর উপজেলা ও ঘিওর উপজেলা, দক্ষিণে হরিরামপুর উপজেলা ও রাজবাড়ী জেলার গোয়ালন্দ উপজেলা পূর্বে ঘিওর উপজেলা ও হরিরামপুর উপজেলা, পশ্চিমে পাবনা জেলার বেড়া উপজেলা।
প্রশাসনিক এলাকা
এই উপজেলার ইউনিয়নসমূহ হচ্ছ -
ইতিহাস
শিবালয় ১৮৭৫ সালে থানা হিসেবে জন্ম লাভ করে। ১৯৮৪ সালে এটি উপজেলা হিসেবে উন্নিত হয়। শিবালয় উপজেলার নামকরনের ইতিহাস পর্যালোচনা করে জানা যায় যে, অত্র এলাকায় মহাদেব শিবের আলয়(মন্দির) অবস্থিত ছিল। শিবালয় নামে অত্র এলাকায় একটি মৌজা ছিল। উক্ত শিব মন্দিরের(আলয়) নাম অনুসারে উক্ত মৌজার নাম শিবালয় করা হয়।
সুনেমোতো কেগো
২০১৫ সালে, কেগো জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
সুনেমোতো কেগো ১৯৯৮ সালের ২১শে অক্টোবর তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কেগো জাপান অনূর্ধ্ব-১৭ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করেছেন।
গিং চা বাগান
ভূগোল
গিং চা বাগান জনগণনা নগরটি দার্জিলিং জেলার দার্জিলিং-পুলবাজার ব্লকের অন্তর্ভুক্ত৷ শহরটি পুলবাজার থানার অন্তর্গত৷ এটি জেলাটির অন্যতম পুরানো চা-বাগান৷
ধর্ম
জনগণনা নগরটিতে ১২৩৮ জন হিন্দু, ১১ জন মুসলিম, ৪১৯ জন খ্রিস্টান, ৩ জন শিখ, ১৭৪৮ জন বৌদ্ধ ও ৫ জন জৈন বাস করেন৷
পরিবহন
শহরটি লেবং রোডের ওপর অবস্থিত৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো দার্জিলিং রেলওয়ে স্টেশন৷
আল মানসুরা জেলা
আল মানসুরা (المنصورة, ) হল ইয়েমেনের এডেন গভর্নরেটের একটি জেলা, ২০০৩ সালের আদমশুমারি অনুসারে এ জেলার জনসংখ্যা ১১৪৯৩১ জন ছিল।
ইতিহাস
১০৬২ সালে এডেন আইন সভার একটি প্রস্তাবের ভিত্তিতে জেলার নামকরণ আল মানসুরা করা হয়। ক্রমবর্ধমান জনসংখ্যা বৃদ্ধি এবং ব্রিটিশ সামরিক ঘাঁটি সম্প্রসারণের ফলে ১৯৫৫ এবং  ১৯৬২ সালে এডেনের উপনিবেশে তীব্র আবাসন সংকট দেখা দেয়।
মনসুরা কারাগার
গুরুত্বপূর্ণ স্থাপত্য নিদর্শনগুলোর মধ্যে একটি হল মানসুরা কারাগার। এডেনের ঔপনিবেশিক সরকার ১৯৬২-১৯৬৩ সালে এটা নির্মাণ করে। এ কারাগারটি মুক্তিবাহিনী, রাজনৈতিক সশস্ত্র বিপ্লবী ও পক্ষপাতীদের আটকে রাখার ব্যাবহার হত। বর্তমানে ইয়েমেনি কেন্দ্রীয় নিরাপত্তা এ কারাগারে রয়েছে।
সেনাই আন্তর্জাতিক বিমানবন্দর
সেনাই আন্তর্জাতিক বিমানবন্দর, পূর্বে সুলতান ইসমাইল আন্তর্জাতিক বিমানবন্দর (আইএটিএ: জেএইচএইচ, আইসিএও: WMKJ)(মালয়: লাপানগান তিবারং আন্তরাবঙ্গসা সেনাই; জাজি: لاڤڠن تربڠ انتارابڠسا سناي; চীনা: 士 乃 国际 机场) হিসাবে পরিচিত ছিল। এটি মালয়েশিয়ার একটি বিমানবন্দর যা জোহর রাজ্যের কুলাই জেলার জোহর বাহুর শহরের সেনাই এলাকার কাছাকাছি অবস্থিত। বিমাধবন্দরটি জোহর বাহুর শহরের কেন্দ্র থেকে প্রায় ৩২ কিলোমিটার উত্তর-পশ্চিমে অবস্থিত। ২০১৭ সালে সেনাই আন্তর্জাতিক বিমানবন্দর মোট ৩১,২৪,৭৯৯ জন যাত্রী এবং ৭,৬১৪ টন মাল পরিবহন করে ৪২,৭৪৪ টি যাত্রীবাহী বিমানের উড়ান এবং বাণিজ্যিক বিমান চলাচলের সমন্বয়ে। বিমানবন্দরটি বিমানসংস্থা এয়ারএশিয়া জন্য একটি হাব বা ঘাঁটি হিসাবে কাজ করে।
ইতিহাস
বিমানবন্দর পরিচালিত হয় সানাই বিমানবন্দর টার্মিনাল সার্ভিসেস এসডিএন বিএইচডি দ্বারা, যা ২০০৩ সালে মালয়েশিয়ার বিমানবন্দর হোল্ডিংস বারহাদ (এমএইচবি) -এর অধিনে কার্যক্রম পরিচালনা করে। সেনাই আন্তর্জাতিক বিমানবন্দর প্রতিবছর ৩.৫ মিলিয়ন যাত্রী এবং ৮০,০০০ টন কার্গো হ্যান্ডেল করতে সক্ষম। বিমানবন্দরকে দীর্ঘমেয়াদে ১০ মিলিয়ন যাত্রী পরিবহন এবং বিমানবন্দরের কার্গো হাব চালু করার পরিকল্পনা রয়েছে। সাম্প্রতিক বিমানবন্দরের রানওয়েকে ৩,৮০০ মিটার দীর্ঘ করা হয়েছে এবং রানওয়ে ক্ষমতা বৃদ্ধির জন্য সমান্তরাল ট্যাক্সিওয়ে নির্মাণ করা হয়েছে।
শিয়ালদহ প্রধান ও উত্তর বিভাগ রেলপথ
শিয়ালদহ প্রধান এবং উত্তর বিভাগ রেলপথটি রেল লাইনের একটি সেটকে বোঝায় যা কলকাতা শহরকে এর উত্তর শহরতলির সাথে এবং হুগলি নদীর পূর্ব তীর বরাবর ভারতের পশ্চিমবঙ্গের উত্তর ২৪ পরগনা, নদীয়া এবং মুর্শিদাবাদ জেলার সাথে সংযুক্ত করে। এটি কলকাতা শহরতলি রেল এর একটি অংশ এবং ভারতীয় রেল এর পূর্ব রেল এর শিয়ালদহ রেলওয়ে বিভাগের আওতাধীন।
এটি দমদম জংশন এবং কাঁকুড়গাছি রোড জংশন রেলওয়ে স্টেশন এ কলকাতা চক্ররেলের মাধ্যমে শিয়ালদহ দক্ষিণ লাইন সাথে যুক্ত এবং কলকাতা কর্ড লিংক লাইন এবং হাওড়া-বর্ধমান প্রধান রেলপথ এর নৈহাটি-ব্যান্ডেল শাখা মাধ্যমে কলকাতাকে দেশের বাকি অংশের সাথে সংযুক্ত করে। হাওড়া-বর্ধমান প্রধান রেলপথ এটিকে হাওড়া এবং খড়গপুর ডিভিশন রেলওয়ে নেটওয়ার্কের মাধ্যমে হুগলি নদীর পশ্চিম তীরে হাওড়া এবং হুগলী জেলার সাথে সংযুক্ত করে।
এই বিভাগে বাংলাদেশের সাথে গেদে এবং পেট্রাপোলে দুটি আন্তর্জাতিক রেলওয়ে ট্রানজিট পয়েন্ট রয়েছে যেখান থেকে ভারত থেকে বেশিরভাগ মাল পরিবহন বাংলাদেশে আমদানি করা হয়।
লাইন এবং পরিষেবা
বিভাগে একাধিক লাইন রয়েছে যা তাদের শাখা লাইন এবং পরিষেবাগুলির সাথে আলাদা বিভাগে বিস্তারিতভাবে সেবা করা হয়েছে:
এসিসিএল শাখা লাইন এবং লালগোলা শাখা লাইনের কৃষ্ণনগর সিটি-লালগোলা বিভাগ ব্যতীত সমস্ত লাইন হল শহরতলির বিভাগ যা কলকাতা শহরতলি রেল ব্যবস্থার একটি অংশ।
প্রাক-বিভাগ (১৮৫৭-১৯৪৭)
ইস্টার্ন বেঙ্গল রেলওয়ে ইবিআর কোম্পানি ১৮৫৭ সালে কলকাতা থেকে ঢাকা পর্যন্ত একটি লাইন নির্মাণ ও কাজের জন্য গঠিত হয়, যার একটি শাখা যশোর পর্যন্ত ছিল। এর নির্মাণ mi (180  কিমি) দীর্ঘ ব্রডগেজ লাইন ১৮৫৯ সালে শুরু হয় এবং ১৮৬৪ সালের মধ্যে কুষ্টিয়া পর্যন্ত পর্যায়ক্রমে সম্পন্ন হয় কিন্তু যশোর পর্যন্ত পরিকল্পিত শাখা নির্মিত হয়নি।  কোম্পানিটি পদ্মা নদীতে কুষ্টিয়া ও ঢাকায় চলাচলকারী একটি বাষ্পীয় জাহাজ পরিষেবাও অধিগ্রহণ করে। ১৮৭১ সালে লাইনটি পোড়াদহ থেকে গোয়ালুন্দো ঘাটে একটি নতুন ফেরি টার্মিনাল পর্যন্ত প্রসারিত করা হয়, প্রায়  কুষ্টিয়ার পূর্বে এবং ঢাকায় নদীর যাত্রা হ্রাস করা এবং EBR এর পূর্ব বিভাগের প্রধান লাইন হয়ে উঠে। ১৯১৫ সালে হার্ডিঞ্জ সেতুর সফল নির্মাণ ও উদ্বোধন এবং ১৯২৪ থেকে ১৯২৬ সাল পর্যন্ত সান্তাহার-পার্বতীপুর-শিলিগুড়ি লাইনের গেজ রূপান্তরের মাধ্যমে, কলকাতা-শিলিগুড়ি ব্রডগেজ লাইনটি সম্পূর্ণ হয় এবং EBR-এর পূর্ব অংশের প্রধান লাইনে পরিণত হয়।
বেঙ্গল সেন্ট্রাল রেলওয়ে বিসিআর কোম্পানি দুটি ব্রডগেজ লাইন নির্মাণ করে, একটি রানাঘাট এবং বনগাঁকে সংযুক্ত করেছে mi (34  কিমি) ) ১৮৮২ সালে এবং অন্যটি দমদমের সাথে খুলনার (বর্তমানে বাংলাদেশে) সংযোগকারী বনগাঁ হয়ে  mi (174  কিমি) ) যা পর্যায়ক্রমে খোলা হয় এবং ১৮৮৪ সালে সম্পন্ন হয়। এই লাইনগুলি ১৯০৪ সালে ইস্টার্ন বেঙ্গল রেলওয়ের সাথে একীভূত হয়, শিয়ালদহ-বনগাঁ-যশোর-খুলনা লাইনটি ইবিআর-এর কেন্দ্রীয় অংশের প্রধান লাইন হয়ে ওঠে।
মার্টিনের লাইট রেলওয়ে এমএলআর কোম্পানি নির্মাণ ও উদ্বোধন করেছে mi (32  কিমি) দীর্ঘ,  762 )  ন্যারোগেজ রানাঘাট-কৃষ্ণনগর লাইট রেলওয়ে লাইন আইস্তালাঘাট ( চূর্ণী নদীর ডান তীরে রানাঘাটের কাছে) থেকে শান্তিপুর হয়ে কৃষ্ণনগর পর্যন্ত ১৮৯৯ সালে। এই লাইনটি ১৯০৪ সালের ১ জুলাই EBR এর সাথে একত্রিত হয়।  ইবিআর কৃষ্ণনগর থেকে নবদ্বীপ ঘাট পর্যন্ত লাইনটি আরও প্রসারিত করে এবং ১৯২৬ সালের জুন থেকে যান চলাচলের জন্য লাইন খুলে দেয়।ইবিআর আরও একটি   mi (1.6  কিমি) দীর্ঘ  1,676 )  ) ১৯০২ সালে রানাঘাট থেকে চূর্ণী নদীর বাম তীরে ব্রডগেজ এক্সটেনশন তৈরি করে।  ১৯২৫ সালে একটি বিকল্প  1,676 )  ) ব্রডগেজ লাইন নির্মাণ করা হয় কালিনারায়ণপুর (চূর্ণী সেতু) থেকে শান্তিপুর পর্যন্ত এবং পুরাতন  762 )  ) গেজ লাইন শান্তিপুর ও আইস্টোলা ঘাটের মধ্যে পরিত্যক্ত হয়।
এমএলআর একটি নির্মাণ ও খোলেন mi (42  কিমি) দীর্ঘ  762 )  ) ১৯০৫ সালে বারাসাত থেকে বসিরহাট পর্যন্ত ন্যারোগেজ লাইন, যা বারাসত-বসিরহাট লাইট রেলওয়ে নামে পরিচিত :বিবিএলআর এটি ১৯০৯ সালে টাকি হয়ে হাসনাবাদ (চিংড়িঘাটা) পর্যন্ত সম্প্রসারিত হয়। একটি  ১৯১০ সালে বারাসাত-বসিরহাট লাইনের বেলিয়াঘাটা সেতু থেকে পাতিপুকুর পর্যন্ত দীর্ঘ এক্সটেনশনটি নির্মিত হয়। এটি আরও ১৯১৪ সালে বেলগাছিয়া পর্যন্ত প্রসারিত হয় এবং এটি শ্যামবাজার শাখা নামে পরিচিত ছিল।
দীর্ঘ মুর্শিদাবাদ শাখা রেলপথটি ইবিআর রানাঘাট থেকে লালগোলা ঘাট পর্যন্ত ১৯০৫ থেকে ১৯০৭ পর্যন্ত পর্যায়ক্রমে নির্মাণ করে।
দেশভাগ-পরবর্তী (১৯৪৭-)
১৯৪৭ সালে ভারত বিভক্তির পর, ইবিআর-এর পূর্ব ও কেন্দ্রীয় অংশগুলি ভারত ও পূর্ব পাকিস্তানের মধ্যে বিভক্ত হয়। কলকাতা-শিলিগুড়ি লাইন বিচ্ছিন্ন হওয়ার ফলে হলদিবাড়ি-চিলাহাটি এবং গেদে-দর্শনা ট্রেনের জন্য আন্তর্জাতিক ট্রানজিট পয়েন্টে পরিণত হওয়ায় দক্ষিণবঙ্গ এবং উত্তরবঙ্গের মধ্যে সরাসরি সংযোগ ক্ষতিগ্রস্ত হয়। সেন্ট্রাল সেকশনে, পেট্রাপোল রেলওয়ে স্টেশনটি ভারতের দিকে টার্মিনাস হিসাবে তৈরি করা হয় এবং বেনাপোল রেলওয়ে স্টেশনটি লাইনের পূর্ব পাকিস্তানের টার্মিনাসে পরিণত হয়। ১৮৮৪ সালে চালু হওয়া বরিশাল এক্সপ্রেস, শিয়ালদহ থেকে খুলনা পর্যন্ত ১৯৬৫ সালের ভারত-পাকিস্তান যুদ্ধের কারণে দুই দেশের মধ্যে রেল পরিষেবা স্থগিত না হওয়া পর্যন্ত বিভাজন-পরবর্তী অব্যাহত ছিল।
ক্রমবর্ধমান লোকসানের কারণে ১৯৫৫ সালে বারাসত-বসিরহাট লাইট রেলওয়ে বন্ধ হয়ে যায়। তবে নতুন 1,676 )  ) ব্রডগেজ লাইনটি ১৯৫৭ থেকে ১৯৬২ সাল পর্যন্ত বারাসাত এবং হাসনাবাদের মধ্যে একটি নতুন সারিবদ্ধভাবে নির্মিত হয়।শ্যামবাজার শাখা লাইন পরিত্যক্ত ছিল।
শান্তিপুর-কৃষ্ণনগর সিটি-নবদ্বীপ ঘাট লাইনের গেজ রূপান্তর নম্বরে 1,676 )  ) ব্রডগেজ ২০১০ সালে শুরু হয়।শান্তিপুর এবং কৃষ্ণনগর শহরের মধ্যে বিদ্যুতায়িত ব্রডগেজ লাইনটি ২০১২ সালে পরিষেবার জন্য খোলা হয়। জমি সংক্রান্ত বিরোধের কারণে গঙ্গা নদীর উপর একটি নতুন সেতুসহ বাকি অংশের নির্মাণকাজ বন্ধ রয়েছে।
ইএমইউ কারশেড
শিয়ালদহ উত্তর বিভাগে প্রাথমিকভাবে নারকেলডাঙ্গা ইএমইউ কারশেড থেকে ৯-কার ইএমইউ রেক পরিষেবা প্রদান করে। এটি মূলত একটি স্টিম লোকোশেড ছিল যা ১৯৬৩ সালে ইএমইউ কারশেডে রূপান্তরিত হয় এবং বৈদ্যুতিক লোকোমোটিভগুলিও বজায় রাখার সুবিধা ছিল। ২০২১ সালের ডিসেম্বর পর্যন্ত, এতে ২৯টি ৯-কার ইএমইউ রেক রয়েছে, যার মধ্যে কয়েকটি শিয়ালদহ দক্ষিণ বিভাগে বেশিরভাগ সার্কুলার লাইনের মাধ্যমে, বাকিগুলি শিয়ালদহ উত্তর বিভাগে পরষেবা প্রদান করে।
শিয়ালদহ-বনগাঁও, বারাসাত-হাসনাবাদ এবং রানাঘাট-বনগাঁ লাইনের ক্রমবর্ধমান ট্রাফিকের প্রয়োজনীয়তা সামলাতে, ১৯৯০ সালে বারাসাতে একটি নতুন ইএমইউ কারশেড খোলা হয়। ২০১৮ সালে, এই কারশেডে তিন ফেজ আইজিবিটি ভিত্তিক ১২-কার ইমু রেক চালু করা হয়। ডিসেম্বর ২০২১ পর্যন্ত, শেডটিতে ৮টি ৯-কার ইএমইউ রেক এবং ২৫টি ১২-কার ইএমইউ রেক রয়েছে, যার মধ্যে ৬টি তিন ফেজ আইজিবিটি ভিত্তিক।
২০০৭ সালে, রানাঘাট-গেদে, রানাঘাট-লালগোলা এবং রানাঘাট-শান্তিপুর-কৃষ্ণনগর সিটি লাইনে বর্ধিত ট্রাফিকের প্রয়োজনীয়তা মেটাতে রানাঘাটে একটি নতুন ইমু কারশেড চালু করা হয়। শিয়ালদহ এবং লালগোলার মধ্যে ২০২১ সালে মেমু পরিষেবাও চালু করা হয়। ডিসেম্বর ২০২১ পর্যন্ত, শেডটিতে ১৫টি ১২-কার ইএমইউ রেক এবং ৫টি মেমু রেক রয়েছে যার মধ্যে একটি ৮-কার রেক এবং বাকিগুলি ১২-কার রেক।
দারায়িম
দারায়িম উত্তর-পূর্ব আফগানিস্তানের বাদাখশন প্রদেশের একটি গ্রাম।
বিলিয়ন ডলার হাইস্ট
বিলিয়ন ডলার হাইস্ট বাংলাদেশ ব্যাংকের অর্থ পাচারের ঘটনা নিয়ে নির্মিত একটি মুক্তির অপেক্ষাধীন তথ্যচিত্র। যুক্তরাষ্ট্রের ইউনিভার্সাল পিকচার্স হোম এন্টারটেইনমেন্টের প্রযোজনায় প্রামাণ্যচিত্রটি তৈরী করেছেন ড্যানিয়েল গর্ডন। তথ্যচিত্রটি ২০২৩ সালের ১৫ আগস্ট যুক্তরাষ্ট্রে মুক্তি পাবে।
মাইহার ঘরানা
মাইহার ঘরানা হচ্ছে ভারতীয় শাস্ত্রীয় সঙ্গীতের খেয়াল অঙ্গে যন্ত্র সঙ্গীত বাজানোর একটি ধরন যার জন্ম হয়েছিল বিংশ শতাব্দীর প্রথম দিকে। এ ঘরানার একটি প্রচণ্ড প্রভাব গত পঞ্চাশ বছর ধরে দেখা গেছে ভারতীয় শাস্ত্রীয় যন্ত্র সঙ্গীতে। মূলত রামপুর ঘরানার মধ্যে থেকেই মাইহার ঘরানার সৃষ্টি হয়েছে। রামপুর ঘরানার বিলম্বিত লয়ের গৎ মসিদখানী গৎ এবং দ্রুৎ লয়ের গৎ রাজাখানী গৎ হতেই এই মাইহার ঘরানার সাঙ্গীতিক রূপ বা ধরন গ্রহণ করা হয়েছে। মাইহার ঘরানার সাঙ্গীতিক সৃজনশীলতা এবং এর সৌন্দর্য কৌশল চূড়ান্ত বিকশিত হয়েছিল বাবা আচার্য আলাউদ্দীন খান সাহেবের হাতে। রামপুর ঘরানার সঙ্গীতই শিখিয়েছেন আচার্য আলাউদ্দিন খান সাহেব, তবে তাতে তাঁর যন্ত্র সঙ্গীতের নিজস্ব খেয়াল অঙ্গের প্রাধান্য বজায় থাকতো। তাঁর বেশির ভাগ শিষ্যই পরবর্তীকালে নিজস্ব ক্ষেত্রে প্রতিষ্ঠান হিসেবে নিজেদেরকে স্থাপিত করেছেন, এবং পান্ডিত্য দিয়ে সঙ্গীত জগৎকে সমৃদ্ধ করেছেন। এঁদের মধ্যে বিখ্যাত হলেন সরোদে তাঁর পুত্র ওস্তাদ আলী আকবর খান, সুরবাহারে তাঁর কন্যা অন্নপূর্ণা দেবী, সেতারে জামাতা পণ্ডিত রবি শংকর ও পণ্ডিত নিখিল ব্যানার্জী, বাঁশীতে পান্নালাল ঘোষ।
অন্যান্য সঙ্গীত ঘরানার স্রষ্টাদের মতো বাবা আচার্য আলাউদ্দিন খান সাহেব কোন সঙ্গীত ঘরানা হতে আসেন নি। তবে তাঁর পরিবারের অনেকেই সঙ্গীতের সঙ্গে যুক্ত ছিলেন। তিনি তার সময়ের শ্রেষ্ঠ বীণকার রামপুর সেনী বীণকার ঘরানার ওস্তাদ মোহাম্মদ ওয়াজির খানের কাছে দীক্ষা নিয়েছেন। এই দীক্ষা হতেই বাবা আচার্য আলাউদ্দিন খান সাহেব যন্ত্র সঙ্গীতে নিজস্ব স্টাইলের সৃষ্টি করেছেন, যা খেয়াল ও ধ্রুপদ অঙ্গের সঙ্গীতকে এক অপূর্ব সম্মিলন ঘটিয়ে মাইহার ঘরানার রূপ দিয়েছেন।
মাইহার ঘরানায় মূলত শাস্ত্রীয় সঙ্গীতের রাগই বাজানো হয়; তবে তাঁর সাঙ্গীতিক ধরনে ভিন্নতা প্রকাশ পায়। প্রথম অংশের আলাপ অঙ্গে মূলত রাগের সৃজনশীলতাকে ফুটিয়ে তোলা হয়। এরপর একটি বা দুটি গৎ তবলার সাথে বাজানো হয়। দ্বিতীয় অংশে শিল্পীরা তবলার তালের সাথে গৎ এর বিভন্ন ধরনের উপর ভিত্তি করে রাগের রূপ প্রকাশ করেন।
ডেভন ম্যালকম
ডেভন ইউজিন ম্যালকম (Devon Malcolm; জন্ম: ২২ ফেব্রুয়ারি, ১৯৬৩) কিংস্টনে জন্মগ্রহণকারী জামাইকান বংশোদ্ভূত সাবেক ও বিখ্যাত ইংরেজ আন্তর্জাতিক ক্রিকেট তারকা। টেস্ট ক্রিকেটে ইংল্যান্ডের প্রতিনিধিত্ব করেন তিনি।
ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার, নর্দাম্পটনশায়ার ও লিচেস্টারশায়ারের পক্ষে খেলেছেন। দীর্ঘদেহী ডেভন ম্যালকম মূলতঃ ডানহাতে ফাস্ট বোলিংয়ে পারদর্শী ছিলেন। পাশাপাশি ডানহাতে ব্যাটিংয়েও ভূমিকা রাখতেন।
খেলার ধরন
ব্যাট হাতে নিদারুণ ব্যর্থ হলেও তার জনপ্রিয়তা ছিল। সচরাচর এগারো নম্বরে ব্যাটিংয়ে নামতেন। ব্যাটিং অর্ডার নিয়ে তাকে প্রায়শঃই ফিল টাফনেলের সাথে প্রতিদ্বন্দ্বিতায় অবতীর্ণ হতে হতো। বেশ কিছু দূর্দান্ত ছক্কা হাঁকাতেন ও ধারাভাষ্যকার ব্রায়ান জনস্টনের কাছে জনপ্রিয়তা পান। ক্রিকেট লেখক কলিন ব্যাটম্যান মন্তব্য করেন যে, ম্যালকম মনে প্রাণে কিন্তু সাবলীলভাবে মাঠে নামতেন ও জাতীয় বীর বনে যেতেন।
খেলোয়াড়ী জীবন
১৯৮৯ সালের অ্যাশেজ সিরিজ চলাকালে টেস্ট দলের অনেক সদস্য দক্ষিণ আফ্রিকায় বিদ্রোহী সফরে আগ্রহ প্রকাশ করলে দল নির্বাচকমণ্ডলী তাদেরকে সিরিজের বাদ-বাকী টেস্ট থেকে বাদ দেয়। ফলে, ম্যালকমের ইংল্যান্ড দলের পক্ষে খেলার সুযোগ ত্বরান্বিত হয়। ইতোমধ্যেই ৩-০ ব্যবধানে এগিয়ে থাকা অস্ট্রেলিয়া দলের বিপক্ষে ৫ম টেস্টে মাঠে নামেন। মার্ক টেলর-জিওফ মার্শ অপরাজিত অবস্থায় থাকলে প্রথম দিন তার উইকেটবিহীন অবস্থায় কাটে। দ্বিতীয় দিন স্টিভ ওয়াহকে শূন্য রানে প্যাভিলিয়নে ফেরৎ পাঠান। তাস্বত্ত্বেও অস্ট্রেলিয়া পুনরায় ইনিংস ব্যবধানে জয়ী হয়। নিচের সারিতে ব্যাটিংয়ে নেমে উভয় ইনিংসে সর্বমোট ১৪ রান তুলেন। তন্মধ্যে একটি চার ও একটি ছক্কার মার ছিল। অস্ট্রেলিয়ার বিপক্ষে পরবর্তী সিরিজে নিজস্ব সর্বোচ্চ ২৯ তুলেন মাত্র ১৮ বলে। এতে তিনটি চারের মার ছিল ও শেন ওয়ার্নের বলে উপর্যুপরি দুইটি ছক্কা হাঁকান।
১৯৮৯-৯০ মৌসুমে ওয়েস্ট ইন্ডিজ সফরের প্রথম টেস্টে ইংল্যান্ড জয় পায়। দ্বিতীয় টেস্টে ম্যালকম দশ উইকেট তুলে নেন ও চার টেস্টের সিরিজে ১৯ উইকেট পান। এরফলে ঐ সফরে ইংল্যান্ডের সর্বোচ্চ উইকেট শিকারী ছিলেন তিনি।
২০ আগস্ট, ১৯৯৪ তারিখে ওভালে সফরকারী দক্ষিণ আফ্রিকার বিপক্ষে ফ্যানি ডি ভিলিয়ার্সের বলে ম্যালকমের হেলমেটে আঘাত লাগে। এরপর তিনি তার জনপ্রিয় বাক্য "তুমি ইতিহাস হয়ে আছ" বলেন। এরপর তিনি স্মরণীয় বোলিং করেন ৯/৫৭ যাতে দক্ষিণ আফ্রিকার ব্যাটিং অর্ডার ধূলিস্মাৎ হয়ে যায়। টেস্ট ক্রিকেটের ইতিহাসে তার এ বোলিং পরিসংখ্যান ঐ সময় ষষ্ঠ সেরা ছিল। তার এ সাফল্য ২০০২ সালে চ্যানেল ফোরের ১০০ সেরা ক্রীড়া মূহূর্তে ৯১তম অবস্থানে ছিল। বিংশ শতকে ইংরেজ ফাস্ট বোলারদের মধ্যে সেরা বোলিং পরিসংখ্যান হিসেবে বিবেচিত হয়। ১৯৯৫ সালে উইজডেন কর্তৃক বর্ষসেরা ক্রিকেটার মনোনীত হন।
১৯৯৫-৯৬ মৌসুমে দক্ষিণ আফ্রিকার বিপক্ষে সিরিজে অংশ নেয়ার পর ইংল্যান্ড দলের ম্যানেজার রে ইলিংওয়ার্থের সাথে সম্পর্কের অবনতি হতে থাকে। এছাড়াও ইংল্যান্ডের তৎকালীন বোলিং কোচ পিটার লিভারের সাথেও তার মতানৈক্য ঘটে। চূড়ান্ত টেস্টে দ্বিতীয় নতুন বল হাতে নিয়েও ডেভ রিচার্ডসন ও পল অ্যাডামসের শেষ উইকেট জুটিতে ৭৩ রান উঠে।
ম্যালকমের আট বছরের খেলোয়াড়ী জীবনের সমাপ্তি ঘটে ১৯৯৭ সালের অ্যাশেজ সিরিজের ওভালের চূড়ান্ত টেস্টে। তার আন্তর্জাতিক ক্রিকেটের সূত্রপাত ঘটে অ্যাশেজের পরাজয় ও সমাপ্তি ঘটে অ্যাশেজ টেস্ট জয়ের মাধ্যমে। কিন্তু, তিনি ১৪ ওভার বোলিং করে অস্ট্রেলিয়ার দ্বিতীয় ইনিংসের তৃতীয় বলে ম্যাথু এলিয়টকে লেগ বিফোরের ফাদে ফেলে একটিমাত্র উইকেট পেয়েছিলেন। যদিও ইংল্যান্ডের পক্ষে শতাধিক উইকেট পেয়েছেন, কিন্তু তার শেষ টেস্টের বোলিং গড় ছিল ৩৭-এর উপর।
অবসর
কাউন্টি ক্রিকেটে কার্যকরী বোলাররূপে চিহ্নিত ছিলেন তিনি। ১৯৯৮ সালে নর্দাম্পটনশায়ারে চলে যান। দুই বছর ঐ ক্লাবে অবস্থানের পর লিচেস্টারশায়ারে চুক্তিবদ্ধ হন। ২০০৩ সালে ঐ ক্লাবে সর্বশেষ প্রথম-শ্রেণীর ক্রিকেটে অংশ নেন। চূড়ান্ত মৌসুমে ৬০-এর বেশি উইকেট পান ও একবার ১০-উইকেট লাভ করেছিলেন। লিচেস্টারশায়ারে সহস্রাধিক প্রথম-শ্রেণীর উইকেট পেয়েছিলেন।
প্রথম-শ্রেণীর ক্রিকেট থেকে অবসর নেয়ার পরও নর্দাম্পটনশায়ার ক্রিকেট লীগ প্রিমিয়ার ডিভিশনে ব্রিক্সওয়ার্থ ক্রিকেট ক্লাব ও মাইনর কাউন্টিজ চ্যাম্পিয়নশীপে সাফোকের প্রতিনিধিত্ব করেন। ইউ গাইজ আর হিস্ট্রি শিরোনামে একটি গ্রন্থ প্রকাশ করেন। দি উইকেস্ট লিঙ্ক অনুষ্ঠানে অতিথি হিসেবে অংশ নেন। কিন্তু কোনবারই জয় পাননি।
ক্রিকেট সরঞ্জাম কোম্পানীও পরিচালনা করেছেন। এরমাধ্যমে বিশ্বের বিভিন্ন স্কুল ও ক্লাবে ক্রিকেট সরঞ্জাম বিক্রয়ের সাথে জড়িত ছিলেন।
এরিথ্রোজ
এরিথ্রোজ হল একটি টেট্রোজ স্যাকারাইড, এর রাসায়নিক সংকেত C4H8O4। এর একটি অ্যালডিহাইড মূলক রয়েছে এবং এটি আলডোজ গোত্রের অংশ। এর স্বাভাবিক আইসোমার হল ডি-এরিথ্রোজ।
ফরাসি ফার্মাসিস্ট লুই ফেউস জোসেফ গ্যারোট (১৭৯৮-১৮৬৯) রুবার্ব থেকে ১৮৪৯ সালে প্রথম এরিথ্রোজ পৃথকীকরণ করেন এবং ক্ষারীয় ধাতুর উপস্থিতি (ἐρυθρός, "লাল") এর লাল রঙের কারণে এটির এই নামকরণ হয়।
এরিথ্রোজ ৪-ফসফেট হচ্ছে পেন্টোজ ফসফেটের পথ এবং ক্যালভিন চক্রের মধ্যবর্তী।
ফয়েজ আহমদ (বীর উত্তম)
শহীদ ফয়েজ আহমেদ (জন্ম: ১৯৪০ - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
জন্ম ও শিক্ষাজীবন
ফয়েজ আহমদ ১৯৪০ সালে জন্মগ্রহণ করেন। তার পৈতৃক নিবাস ফেনী জেলার পরশুরাম উপজেলার অলকা গ্রামে। তার পিতার নাম জাবেদ আলী। তিনি ১৯৬৮ সালে বিয়ে করেন। তার স্ত্রীর নাম জাহানারা বেগম।
কর্মজীবন
ফয়েজ আহমদ পাকিস্তানি সেনাবাহিনীর প্রথম ইস্ট বেঙ্গল রেজিমেন্টের সুবেদার ছিলেন। যশোর সেনানিবাসে কর্মরত অবস্থায় মুক্তিযুদ্ধ শুরু হলে তারা নিজ রেজিমেন্ট পাকিস্তানিদের হাতেই আক্রান্ত হন। এরপর তিনি ভারতে যান।
মুক্তিযুদ্ধে ভূমিকা
১৯৭১ সালের ১৩ ডিসেম্বর মুক্তিযুদ্ধের শেষ পর্যায়ে মুক্তিযোদ্ধাদের একটি বড় দল সিলেট শহরের উপকণ্ঠে এমসি কলেজসংলগ্ন পাকিস্তানি বাহিনীর শক্তিশালী প্রতিরোধের মুখোমুখি পালটা অবস্থান নেয়। মুক্তিযোদ্ধাদের দলে ছিল প্রথম ইস্ট বেঙ্গল রেজিমেন্টের চারটি কোম্পানি—ব্রাভো, ডেলটা, আলফা ও চার্লি। এছাড়াও তাদের সাথে গণবাহিনীর বেশ কিছু সদস্য ছিল। ব্রাভো কোম্পানিতেই ছিলেন ফয়েজ আহমদ। প্রথমে পাকিস্তানিদের ওপর আক্রমণ করে ডেলটা কোম্পানি। মর্টার সহযোগে পাকিস্তানিরাও মুক্তিযোদ্ধাদের ওপর পাল্টা আক্রমণ চালায়। কিন্তু অল্প কিছুক্ষণের মধ্যেই মুক্তিযোদ্ধাদের গোলা শেষ হয়ে যায়। এমতাবস্থায় তারা কয়েকটি মেশিনগান, হালকা মেশিনগান প্রভৃতি হালকা অস্ত্রশস্ত্র দিয়ে পাকিস্তানিদের দৃঢ়তার সঙ্গে মোকাবিলা করতে থাকেন। পরে মিত্রবাহিনীর বিমান আকাশ থেকে পাকিস্তানি অবস্থানের ওপর হামলা চালায়। উভমুখী আক্রমণে তারা কোণঠাসা হয়ে পড়ে।
সেদিনের ওই যুদ্ধে পাকিস্তানি বাহিনীর ব্যাপক ক্ষয়ক্ষতি হয়। তাদের অন্তত শতাধিক সেনা নিহত এবং অসংখ্য আহত হয় বলে জানা যায়। এদিকে মুক্তিযোদ্ধাদের দুটি কোম্পানি — ব্রাভো ও ডেলটা থেকে ২০ জন সদস্য শহীদ এবং ২৪-২৫ জন আহত হন। ফয়েজ আহমদ সাহস, দক্ষতা ও রণকৌশল প্রদর্শন করে শহীদ হন।
হাকোবো আরবেঞ্জ
হুয়ান হাকোবো আরবেঞ্জ গুসমান (Juan Jacobo Árbenz Guzmán; আ-ধ্ব-ব: [ xuan xaˈkoβo ˈaɾβenz ɣuzˈman]; ১৪ই সেপ্টেম্বর, ১৯১৩ - ২৭শে জানুয়ারি, ১৯৭১) একজন গুয়াতেমালীয় সামরিক উচ্চপদস্থ কর্মকর্তা ও রাজনীতিবিদ ছিলেন যিনি গুয়াতেমালার ২৫তম রাষ্ট্রপতি হিসেবে দায়িত্ব পালন করেন। তিনি ১৯৪৪ সাল থেকে ১৯৫১ সাল পর্যন্ত দেশটির প্রতিরক্ষা মন্ত্রী এবং ১৯৫১ থেকে ১৯৫৪ পর্যন্ত দেশটির গণতান্ত্রিকভাবে নির্বাচিত ২য় রাষ্ট্রপতি ছিলেন। তিনি দশ বছর মেয়াদী গুয়াতেমালার বিপ্লবের একজন প্রধান ব্যক্তিত্ব ছিলেন, যার সুবাদে গুয়াতেমালার ইতিহাসে কয়েক বছর প্রতিনিধিত্বমূলক গণতন্ত্র বহাল ছিল। আরবেঞ্জ রাষ্ট্রপতি হিসেবে যে ঐতিহাসিক কৃষি সংস্কার কর্মসূচির বাস্তবায়ন করেন, তা সমগ্র লাতিন আমেরিকাতে ব্যাপক প্রভাব ফেলেছিল।
আরবেঞ্জ ১৯১৩ সালে একটি ধনাঢ্য পরিবারে জন্মগ্রহণ করেন। তার বাব ছিলেন সুইজারল্যান্ডীয়-জার্মান বংশোদ্ভূত, আর তার মা ছিলেন গুয়াতেমালীয়। তিনি ১৯৩৫ সালে একটি সামরিক প্রশিক্ষণ অ্যাকাডেমি থেকে উচ্চ সম্মানসহ স্নাতক হন এবং ১৯৪৪ সাল পর্যন্ত গুয়াতেমালার সেনাবাহিনীতে সেবা দান করেন। এসময় সামরিক পদমর্যাদাক্রমে তার দ্রুত উত্থান ঘটে। জীবনের এই পর্বে তিনি মার্কিন মদদপুষ্ট একনায়ক হোর্হে উবিকো-র শাসনামলে কৃষি শ্রমিকদের সহিংস নিপীড়ন প্রত্যক্ষ করেন। তাঁকে ব্যক্তিগতভাবে শেকলবাঁধা বন্দীদেরকে সাথে করে কারাগারে নিয়ে যেতে হত। এই অভিজ্ঞতা তার উদারপন্থী চিন্তাধারা গঠনে সাহায্য করে। ১৯৩৮ সালে তিনি মারিয়া ক্রিস্তিনা বিলানোবা-র সাথে সাক্ষাৎ ও একই বছর তার সালে বিবাহবন্ধনে আবদ্ধ হন। মারিয়া ও হোসে মানুয়েল ফোর্তুনি নামক একজন গুয়াতেমালীয় সাম্যবাদী তার উপরে বিশাল আদর্শবাদী প্রভাব বিস্তার করেন। ১৯৪৪ সালের অক্টোবর মাসে বহুসংখ্যক বেসামরিক দল ও গুয়াতেমালার সেনাবাহিনীর কিছু প্রগতিবাদী অংশ আরবেঞ্জ ও ফ্রান্সিসকো আরান-র নেতৃত্বে উবিকো-র নিপীড়নমূলক নীতির বিরুদ্ধে বিদ্রোহ ঘোষণা করেন। এর পরবর্তীতে যে নির্বাচন অনুষ্ঠিত হয়, তাতে হুয়ান হোসে আরেবালো রাষ্ট্রপতি নির্বাচিত হন এবং খুবই জনপ্রিয় একটি সামাজিক সংস্কার কর্মসূচি হাতে নেন। আরবেঞ্জ নতুন রাষ্ট্রপতির প্রতিরক্ষা মন্ত্রী হিসেবে দায়িত্ব পান এবং ১৯৪৯ সালে আরেকটি সামরিক অভ্যুত্থানের প্রচেষ্টা নস্যাৎ করে দিতে গুরুত্বপূর্ণ ভূমিকা রাখেন।
আরানার মৃত্যুর পরে ১৯৫০ সালে আরবেঞ্জ রাষ্ট্রপতি নির্বাচনে প্রার্থী হিসেবে দাঁড়ান এবং তেমন কোনও বিরোধিতা ছাড়াই নিকটতম প্রতিদ্বন্দ্বী মিগেল ইদিগোরাস ফুয়েন্তেসকে ৫০%-এরও বেশি ব্যবধানে পরাজিত করে জয়লাভ করেন। ১৯৫১ সালের ১৫ই মার্চ তিনি গুয়াতেমালার ২য় গণতান্ত্রিক রাষ্ট্রপতি হিসেবে শপথ গ্রহণ করেন এবং তার পূর্বসুরীর সামাজিক সংস্কারমূলক নীতিগুলি অব্যাহত রাখেন। এই সংস্কারগুলিতে ভোটাধিকার সম্প্রসারণ করা হয়, শ্রমিকদের সংগঠিত হবার ক্ষমতা প্রদান করা হয়,  রাজনৈতিক দলগুলিকে বৈধ করা হয় এবং জনবিতর্কের অনুমোদন দেওয়া হয়।  আরবেঞ্জের নীতির কেন্দ্রে ছিল একটি কৃষি সংস্কার আইন যা অনুযায়ী ক্ষতিপূরণ দিয়ে বিশাল বিশাল দখলি জমি সরকার কিনে নেয় এবং সেগুলিকে দারিদ্র্য-পীড়িত কৃষকদের কাছে পুনর্বিতরণ করা হয়। এই অধ্যাদেশের সুবাদে প্রায় ৫ লক্ষ দরিদ্র কৃষক লাভবান, যাদের সিংহভাগই ছিল গুয়াতেমালা র আদিবাসী জাতিসমূহের লোক এবং স্পেনের গুয়াতেমালা বিজয়ের সময় যাদের পূর্বসুরীদের ভূমি দখল করে নেওয়া হয়েছিল।
মুসআব ইবনে উমাইর
প্রাকজীবন
মুসআব বিন উমাইরের জন্মের প্রকৃত সাল জানা যায়নি। অনুমান করা হয় তিনি ৫৯৪ থেকে ৫৯৮ খ্রিষ্টাব্দের মধ্যে জন্মগ্রহণ করেন এবং ৬১৪ সালে তরুন বয়সেই ইসলাম গ্রহণ করেন। তিনি কুরাইশ বংশের বনু আব্দুর দার শাখায় জন্মগ্রহণ করেন। মুসআবের পিতা উমাইর ইবনে হাশিম এবং মাতা খুন্নাস বিনতে মালিক। তারা পিতামাতা বিত্তশালী ছিলেন। তরুন বয়সেই তিনি কুরাইশ বংশের বড়দের জমায়েতে অংশগ্রহণের জন্যে অনুমতিপ্রাপ্ত ছিলেন।
ইসলাম গ্রহণ
প্রথমদিকে মুসলমানগণ মুহাম্মাদের সঙ্গে আল-আরকামের গৃহে সাক্ষাৎ করতো যা ইসলাম শিক্ষাকেন্দ্র নামে পরিচিত ছিলো। মুস'আব ইসলাম সম্পর্কে আরো বেশি জানতে এই বাড়িতে যান। মুহাম্মদ স. এর কুরআন তিলাওয়াত এবং তার কথা শুনে তিনি ইসলাম ধর্মে দীক্ষিত হন।
ইসলামের প্রথম দূত
মুসআব ইবনে উমাইর ইসলামের প্রথম দূত নিযুক্ত হন এবং তাকে ইয়াসরিব (মদিনা) এ পাঠানো হয়। মদিনায় গিয়ে তিনি আসন্ন হিজরত এর পক্ষে জনমত গঠনের চেষ্টা করেন। সাদ ইবনে জুরারাহ নামক মদিনার এক ব্যক্তি তাকে সহযোগিতা করেন। তারা ইসলাম প্রচার শুরু করলে অনেকেই ইসলাম ধর্মে বিশ্বাস স্থাপন করেন। তাদের মধ্যে সাদ ইবনু মুআধ এবং উসায়িদ ইবনু হুদাইর এর মতো নেতৃত্বস্থানীয় লোকেরাও ছিলেন। মদিনায় ইসলাম ধর্মান্তরিত ব্যক্তিগণ আনসার আনসার বা সাহায্যকারী নামে পরিচিত।
বদরের যুদ্ধ
তিনি বদরের যুদ্ধে অংশগ্রহণ করেন। মুসলিম বাহিনী এই যুদ্ধে সত্তরটি উট এবং দুটি ঘোড়া নিয়ে অংশ নেয়।
উহুদের যুদ্ধে মৃত্যু
৬২৫ খ্রিষ্টাব্দে সংঘটিত উহুদের যুদ্ধে মুহাম্মদ স. মুসআব ইবনে উমাইরকে মুসলমান বাহিনীর পতাকা বহনের দায়িত্ব দেন। যুদ্ধের সময়ে কিছু মুসলমান ভুল করে মনে করে যে যুদ্ধ শেষ হয়ে গেছে। তাই তারা যুদ্ধক্ষেত্রে তাদের স্থান ত্যাগ করে। এর ফলে বিরোধী পক্ষ মুহাম্মদ স কে আক্রমণ করার পরিকল্পনা করে। এটা বুঝতে পেরে মুসআব কাফিরদের দৃষ্টি তার দিকে ফেরাতে হাতের পতাকা উঁচিয়ে আল্লাহু আকবর তাকবির দিতে থাকে। কাফিরগণ মুসআবকে আক্রমণ করে। ডান হাতে পতাকা ধরা ছিলেন। ডান হাত ছিন্ন করে ফেললে বাম হাতে পতাকা ধরে কুরআনের বাণী বারবার বলতে থাকেন। বাম হাত যখন কেটে ফেলে তখন বাহু দিয়ে পতাকা ধরে রাখেন। তিনি পতাকাটি পড়তে দেন নাই। "মুহাম্মদ শুধুমাত্র আল্লাহর একজন নবী। তার আগেও নবীগণ মারা গেছেন।" মুসআব ইবনু কামির ছোড়া বর্শার আঘাতে মৃত্যুমুখে পতিত হন। যতক্ষণ তার বুকে দম ছিলো তিনি এক মূহুর্তের জন্যে পতাকাটি পড়তে দেন নাই।
শেষকৃত্য
যুদ্ধে ৬৫ জন মুসলমান মারা যায়। খাব্বাব ইবনু আল আরাত বলেছেন: "We migrated in the company of Allah's Apostle, seeking Allah's Pleasure. So our reward became due and sure with Allah. Some of us have been dead without enjoying anything of their rewards (here), and one of them was Mus'ab bin 'Umar who was martyred on the day of the battle of Uhud, and did not leave anything except a Namira (i.e. a sheet in which he was shrouded). If we covered his head with it, his feet became naked, and if we covered his feet with it, his head became naked. So the Prophet said to us, "Cover his head with it and put some Idhkhir (i.e. a kind of grass) over his feet or throw Idhkhir over his feet." But some amongst us have got the fruits of their labor ripened, and they are collecting them." মুসআবের দেহের পাশে মুহাম্মদ স দাঁড়িয়ে পাঠ করলেন: "Among the believers are men who have been true to what they have pledged to God. The Messenger of God testifies that you are martyrs in the sight of God." যখন মুসআবের স্ত্রী হাম্মানাহ বিনতু জাহশ তার ভাই এবং মামার মৃত্যু সংবাদ শুনলেন তখন বললেন, "আমরা আল্লাহর কাছ থেকে এসেছি এবং তারই কাছে ফিরে যাবো"। কিন্তু স্বামী মুসআবের মৃত্যু সংবাদ পেয়ে চিৎকার করে কাঁদতে থাকেন।
প্রাক-প্রাথমিক শিক্ষা
থাম্ব| [[মালয়েশিয়া|মালয়েশিয়ার কিন্ডারগার্টেনের শিশুরা ব্যায়াম করছে।]] প্রাক-প্রাথমিক শিক্ষা (এছাড়াও নার্সারি স্কুল অথবা প্লে স্কুল নামে পরিচিত) হল একটি শিক্ষা সংস্থা বা শেখার জায়গা নৈবেদ্য শৈশবের শিক্ষা। শিশুরা প্রাথমিক বিদ্যালয়ে বাধ্যতামূলক শিক্ষা শুরু করার আগের শিক্ষাই হলো প্রাক-প্রাথমিক শিক্ষা। এটি প্রকাশ্যে বা বেসরকারীভাবে পরিচালিত হতে পারে এবং সরকারী তহবিল থেকে ভর্তুকিও দেওয়া হতে পারে।
পরিভাষা
পরিভাষা দেশ অনুসারে পরিবর্তিত হয়ে থাকে। কিছু ইউরোপীয় দেশগুলিতে "কিন্ডারগার্টেন" শব্দটি আইএসসিইডি স্তর ০ হিসাবে শ্রেণিবদ্ধ শিশুদের আনুষ্ঠানিক শিক্ষাকে বোঝায়। এক বা একাধিক বছর এই ধরনের পড়াশোনা বাধ্যতামূলক (শিশুরা ইস্কেডি স্তর ১-এ প্রাথমিক বিদ্যালয় শুরু করার আগে)।
নিম্নলিখিত শর্তাবলী এই বয়সীদের জন্য শিক্ষাপ্রতিষ্ঠান ব্যবহার করা যেতে পারে:
উৎপত্তি
থাম্ব|স্যামুয়েল ওয়াইল্ডারস্পিন, প্রাক-প্রাথমিক শিক্ষার অন্যতম প্রতিষ্ঠাতা। ১৮৪৮ সালে জন রজার্স হারবার্ট দ্বারা খোদাই করা। এমন যুগ ছিল যখন স্কুলে পড়া হতো না এবং যারা কেবল বাড়িতে পড়া-লিখা শিখেছে এমন শিশুদের মধ্যে এটি সীমাবদ্ধ ছিল। সেখানে অনাথদের জন্য বা কারখানায় কর্মরত মহিলাদের বাচ্চাদের কাছে বিদ্যালয় প্রবেশাধিকার করার অনেক প্রচেষ্টা করা হয়েছিল।
১৭৭৯ সালে জোহান ফ্রেডরিক ওরবিলিন এবং লুইস স্কিপা প্রতিষ্ঠিত স্ত্রাসবুর। এখানে তারা প্রাক বিদ্যালয়ে তাদের দেখাশুনা করত যাদের বাবা দিনের বেলা তাদের বাচ্চাদের সময় দিতে পারতেন না এবং এটি ছিল শিক্ষার একটি প্রাথমিক প্রতিষ্ঠান। প্রায় একই সময়ে, ১৭৮০ সালে, বাভারিয়াতেও একই ধরনের শিশু প্রতিষ্ঠানের ব্যবস্থা করা হয়েছিল। ১৮০২ সালে, পলিন জুর লিপ্পি ডেটমোল্ডে একটি প্রাক বিদ্যালয় কেন্দ্র স্থাপন করেছিলেন।
১৮১৬ সালে রবার্ট ওউনে একজন দার্শনিক পাঠশালা এবং স্কটল্যান্ডের নিউ ল্যানার্কে প্রথম ব্রিটিশ শিশু বিদ্যালয় চালু করেন। সম্ভবত এটি প্রতিষ্ঠার মাধ্যমে তিনি বিশ্বব্যাপী প্রথম শিশু বিদ্যালয় চালু করেছিলেন। সমবায় কলগুলিতে তাঁর উদ্যোগে ওউন চান শিশুদের   একটি ভাল নৈতিক শিক্ষা দেওয়া হয় যাতে তারা তাদের নীতির জন্য উপযুক্ত হয়। তাঁর এই ব্যবস্থা মৌলিক সাক্ষরতার সাথে বাধ্য শিশুদের ভালো শিশুতে তৈরি করতে সফল হয়েছিল।
স্যামুয়েল ওয়াইল্ডারস্পিন লন্ডনে ১৮১৯ সালে তাঁর প্রথম শিশু বিদ্যালয়টি খোলেন। এবং তিনি আর কয়েক শতাধিক প্রতিষ্ঠা শুরু করেছিলেন। তিনি এই বিষয়টিতে প্রচুর রচনা প্রকাশ করেছিলেন এবং তাঁর কাজটি পুরো ইংল্যান্ড এবং তারপরেও শিশুদের বিদ্যালয়ের মডেল হয়ে যায়। ওয়াইল্ডারস্পিনের শিক্ষাব্যবস্থার একটি গুরুত্বপূর্ণ অংশ ছিল প্লে বিদ্যালয়। খেলার মাঠ আবিষ্কারের কৃতিত্ব তাঁরই। ১৮২৩ সালে, ওয়াইল্ডারস্পিন বিদ্যালয় ভিত্তিক শিশু দরিদ্রদের শিক্ষার গুরুত্ব সম্পর্কে প্রকাশিত হয়েছিল। তিনি পরের বছর ইনফ্যান্ট স্কুল সোসাইটির পক্ষে কাজ শুরু করেন। তিনি অন্যকে তার মতামত জানান। তিনি লিখেছিলেন "দ্য ইনফ্যান্ট সিস্টেম"। এক থেকে সাত বছর বয়স পর্যন্ত সমস্ত শিশুদের শারীরিক, বৌদ্ধিক এবং নৈতিক ক্ষমতা বিকাশের জন্য লিখেছেন।
বিস্তার
কাউন্টেস থেরেসা ব্রুনজিভিক (১৭৭৫-১৮৬১) যিনি এই ধরনের পরিকল্পনার জন্য পরিচিত ছিলেন এবং জোহান হাইনরিখ পেস্তালজি যার  প্রভাবিত হয়েছিল এই পরিকল্পণাটি। বুদাপেস্টে একটি এঙ্গেলকেট নামে তার বাসভবনে মে ১৮২৮ সালের ২৭ তারিখে (হাঙ্গেরিয়ানের 'দেবদূত বাগানে')  এই ধরনের প্রতিষ্ঠান  খোলেন। প্রথমে তিনি ছোট বাচ্চাদের জন্য এগারো কেয়ার সেন্টার প্রতিষ্ঠা করেছিলেন।  ১৮৩৬ সালে তিনি প্রাক-প্রাথমিক কেন্দ্রগুলির ভিত্তি প্রতিষ্ঠার জন্য একটি ইনস্টিটিউট প্রতিষ্ঠা করেন। এই ধারণা আভিজাত্য এবং মধ্যবিত্ত শ্রেণীর মধ্যে জনপ্রিয় হয়ে ওঠে এবং পুরো হাঙ্গেরীয় রাজ্যে এর অনুলিপি করা হয়। বাম|থাম্ব| ১৯৫৪ সালে জার্মানিতে একটি [[কিন্ডারগার্টেন ]] ফ্রিডরিচ ফ্রাবেল (১৭৮২-১৮৫২) থুওরিয়ায়ের শোয়ার্জবার্গ-রুডলস্টাড্টের প্রধানত ব্যাড ব্লাঙ্কেনবার্গ গ্রামে ১৮৩৭ সালে একটি প্লে এবং অ্যাক্টিভিটি ইনস্টিটিউট চালু করেন। যার নাম তিনি কিন্ডারগার্টেনের নাম দিয়েছিলেন ২৮ জুন ১৮৪০ সালে।
ফ্রেবেলের প্রশিক্ষণপ্রাপ্ত মহিলারা পুরো ইউরোপ এবং বিশ্বজুড়ে কিন্ডারগার্টেনগুলি খোলেন। মার্কিন যুক্তরাষ্ট্রের প্রথম কিন্ডারগার্টেনটি ১৮৫২ সালে উইসকনসিনের ওয়াটারটাউনে প্রতিষ্ঠিত হয়েছিল এবং এটি জার্মান ভাষায় পরিচালিত হয়েছিল। এলিজাবেথ পিবাডি ১৮৬০ সালে আমেরিকার প্রথম ইংরেজি-কিন্ডারগার্টেন প্রতিষ্ঠা করেছিলেন এবং আমেরিকাতে প্রথম নিখরচায় কিন্ডারগার্টেন প্রতিষ্ঠা করেছিলেন ১৮৭০ সালে একটি জার্মান শিল্পপতি ও সমাজসেবী কনরাড পপেনহুসেন। তিনি পপেনহুসেন ইনস্টিটিউট প্রতিষ্ঠা করেছিলেন এবং মার্কিন যুক্তরাষ্ট্রে প্রথম প্রকাশ্যে অর্থায়িত কিন্ডারগার্টেন প্রতিষ্ঠা করেছিলেন। সেন্ট লুইতে ১৮৭৩ সালে সুসান ব্লো দ্বারা কানাডার প্রথম প্রাইভেট কিন্ডারগার্টেন ১৮৭০ সালে প্রিন্স এডওয়ার্ড দ্বীপ শার্লটটাউনে ওয়েসলিয়ান মেথোডিস্ট চার্চ দ্বারা খোলা হয়েছিল এবং দশকের শেষে, তারা কানাডার বড় শহর এবং শহরগুলিতে সাধারণ ছিল। দেশের প্রথম পাবলিক-বিদ্যালয় কিন্ডারগার্টেনস সেন্ট্রাল স্কুল।  ১৮৮২ সালে অন্টারিওয়ের বার্লিনে প্রতিষ্ঠিত হয়েছিল। ১৮৮৫ সালে, টরন্টো নর্মাল স্কুল (শিক্ষক প্রশিক্ষণ) কিন্ডারগার্টেন শিক্ষার জন্য একটি বিভাগ চালু করে।
এলিজাবেথ হ্যারিসন শৈশবকালীন শিক্ষার তত্ত্ব নিয়ে ব্যাপক লেখালেখি করেছিলেন এবং কিন্ডারগার্টেন শিক্ষকদের শিক্ষার মান বৃদ্ধি করার লক্ষ্যে ১৮৮৬ সালে ন্যাশনাল কলেজ অফ এডুকেশন প্রতিষ্ঠিত করেছিলেন।
হেড স্টার্ট হল মার্কিন যুক্তরাষ্ট্রে প্রথম প্রকাশিত অর্থায়নের প্রাক বিদ্যালয় প্রোগ্রাম। ১৯৬৫ সালে স্বল্প আয়ের পরিবারগুলির জন্য রাষ্ট্রপতি জনসন তৈরি করেছিলেন কেবলমাত্র ১০% শিশু প্রাক-প্রাথমিকে ভর্তি হয়েছিল। ব্যাপক চাহিদা থাকার কারণে, বিভিন্ন রাজ্য ১৯৮০ এর দশকে নিম্ন-আয়ের পরিবারগুলির জন্য প্রাক-প্রাথমিক ভর্তুকি দিয়েছিল।
উন্নয়নমূলক অঞ্চল
শিক্ষা গ্রহণের সবচেয়ে গুরুত্বপূর্ণ বছরগুলি জন্মের সময় থেকেই শুরু হয়। এই প্রারম্ভিক বছরগুলিতে মানুষ পরবর্তীকালের তুলনায় আরও তথ্য গ্রহণ করতে সক্ষম হয়ে থাকে। প্রথম বছরগুলিতে মস্তিষ্ক সবচেয়ে দ্রুত বৃদ্ধি পায়। সুবিধাবঞ্চিত শিক্ষার্থীদের ফলাফল উন্নত করতে উচ্চমানের শিক্ষক এবং প্রাক-প্রাথমিক শিক্ষার্থীদের উপর দীর্ঘমেয়াদী ভালো প্রভাব ফেলতে পারে।
প্রাক-প্রাথমিক শিক্ষা বিকাশের ক্ষেত্রগুলি পৃথক। তবে নিম্নলিখিত মূল বিষয় সাধারণত দেওয়া হয়ে থাকে। প্রাক - প্রাথমিক ব্যবস্থা কাঠামোর (প্রশাসন, শ্রেণির আকার, শিক্ষার্থী-শিক্ষক অনুপাত, পরিষেবাদি), প্রক্রিয়া (শ্রেণিকক্ষের পরিবেশের গুণগত মান, শিক্ষক-শিশুর মিথস্ক্রিয়া ইত্যাদি) এবং প্রান্তিককরণ (মানক, পাঠ্যক্রম, মূল্যায়ন) উপাদানগুলির মান পর্যবেক্ষণ করে। পাঠ্যক্রম বিভিন্ন বয়সের জন্য ডিজাইন করা হয়েছে। উদাহরণস্বরূপ, ১০ পর্যন্ত গণনা সাধারণত চার বছর বয়সের পরে হয়। কিছু অধ্যয়ন প্রাক-প্রাথমিক শিক্ষার সুবিধার বিষয়ে বিতর্ক করে। যে প্রি-স্কুলটি জ্ঞানীয় এবং সামাজিক বিকাশের জন্য ক্ষতিকারক হতে পারে তা সন্ধান করে। ইউসি বার্কলে এবং স্ট্যানফোর্ড ইউনিভার্সিটির ১৪,০০০ প্রাক-প্রাথমিক গবেষণায় প্রকাশিত হয়েছে যে প্রাক-পাঠ ও গণিতে সাময়িক জ্ঞানীয় বিকাশ থাকাকালীন প্রাক-পাঠ বিদ্যালয়ের সামাজিক বিকাশ এবং সহযোগিতার উপর ক্ষতিকারক প্রভাব ফেলে। গবেষণায় আরও প্রমাণিত হয়েছে যে প্রাক-প্রাথমিকে চেয়ে বাড়ির পরিবেশ ভবিষ্যতের ফলাফলগুলিতে আরো বেশি প্রভাব ফেলে। এমন একটি উদীয়মান প্রমাণ রয়েছে যে উচ্চমানের প্রাক-প্রাথমিক একাডেমিক বিষয়ে প্রাথমিক পর্যায়ে আনুষ্ঠানিক নির্দেশ দেওয়ার চেষ্টা করার পরিবর্তে এটি "খেলার ভিত্তিতে" হয়। বোস্টনের ডাঃ পিটার গ্রে অনুসারে "বড়দের থেকে দূরে অন্য বাচ্চাদের সাথে খেলাধুলা হল কীভাবে বাচ্চারা নিজের সিদ্ধান্ত নিতে, তাদের আবেগ এবং অনুভূতি নিয়ন্ত্রণ করতে, অন্যের দৃষ্টিভঙ্গি থেকে দেখতে, অন্যের সাথে মতপার্থকতা করতে এবং বন্ধুবান্ধব শিখতে শেখে" কলেজের অধ্যাপক এবং খেলার বিবর্তন এবং শিশু বিকাশে এর গুরুত্বপূর্ণ ভূমিকা সম্পর্কে বিশেষজ্ঞ  "সংক্ষেপে, খেলা কীভাবে বাচ্চারা তাদের জীবনের নিয়ন্ত্রণ নিতে শেখে।" প্রাক স্কুলগুলি মন্টেসরি, ওয়াল্ডর্ফ, হেড স্টার্ট, হাইস্কোপ, রেজিও এমিলিয়া পদ্ধতির, ব্যাংক স্ট্রিট এবং ফরেস্ট কিন্ডারগার্টেনের মতো বিভিন্ন শিক্ষার পদ্ধতি গ্রহণ করেছে।
অশান্ত ডিমেল
অশান্ত লাকদাসা ফ্রান্সিল ডি মেল (අශාන්ත ද මෙල්; জন্ম: ৯ মে, ১৯৫৯) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার ও দল নির্বাচক। শ্রীলঙ্কা ক্রিকেট দলে তিনি মূলতঃ মিডিয়াম-ফাস্ট বোলারের দায়িত্ব পালন করেন।
১৯৮০-এর দশকে স্বল্প কয়েকজন বোলারের অন্যতম হিসেবে মিডিয়াম পেসের বাইরে বোলিংয়ে সক্ষম ছিলেন অশান্ত ডিমেল। এছাড়াও তিনি বলকে সুইং আউট করানোয় দক্ষ ছিলেন। বর্তমানে তিনি শ্রীলঙ্কার জাতীয় দলে নির্বাচকের ভূমিকায় অবতীর্ণ হয়েছেন।
কলম্বোর ইসিপাথানা কলেজে অধ্যয়ন করেন তিনি। তারপর তিনি কলম্বোর রয়্যাল কলেজে স্থানান্তরিত হন।
খেলোয়াড়ী জীবন
শ্রীলঙ্কার টেস্ট ক্রিকেটের ইতিহাসের প্রথম বোলিং করেছিলেন তিনি। ১৯৮০-এর দশকে শ্রীলঙ্কার স্বল্প কয়েকজন মিডিয়াম পেস বোলারদের মধ্যে অন্যতম ছিলেন তিনি। এছাড়াও তিনি বলকে সুইং আউট করার ক্ষমতা রাখতেন।
ভারতীয় উপমহাদেশের বাইরে তিনি একটিমাত্র টেস্টে অংশগ্রহণ করেন। সুইং বোলারের উপযোগিতা না থাকায় তার টেস্টে বোলিং গড় বেশ উচ্চ পর্যায়ের ছিল। ব্যাট হাতে তিনি তেমন সফলতা দেখাতে পারেননি। তিনবার তিনি শূন্য রানে আউট হন।
১৯৮৫ সালে ভারতের বিপক্ষে অনুষ্ঠিত টেস্টে ৬৪ রানে ৫ উইকেট পান। প্রথম ইনিংসে ১২৯ রানে এগিয়ে থেকেও দ্বিতীয় ইনিংসে কোন উইকেট সংগ্রহ করতে পারেননি। এরফলে টেস্টটি ড্রয়ে পরিণত হয়।
ক্রিকেট বিশ্বকাপ, ১৯৮৩
ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে তিনি দূর্দান্ত বোলিং প্রদর্শন করেন। ঐ প্রতিযোগিতায় তিনি তার খেলোয়াড়ী জীবনের একদিনের আন্তর্জাতিকের দুইবার পাঁচ-উইকেট লাভ করেন। হেডিংলিতে পাকিস্তানের বিপক্ষে ৩৯ রানে ৫ উইকেট পেলেও তার দল পাকিস্তানের লক্ষমাত্রাকে অতিক্রম করতে পারেনি। শেষ ১০ বলে মাত্র ১২ রানের প্রয়োজন ছিল। দুইদিন পর ডার্বির কাউন্টি গ্রাউন্ডে নিউজিল্যান্ডের বিপক্ষে ৩২ রানে ৫ উইকেট পান্ এরফলে তার দল ৩ উইকেট হাতে রেখে লক্ষ্যমাত্রা অতিক্রম করে ও প্রতিযোগিতায় একমাত্র জয়ের সন্ধান পায়। ভারতের রজার বিনি’র পর ১৭ উইকেট নিয়ে তিনি দ্বিতীয় সর্বোচ্চ উইকেট শিকারী হন। বেশ কয়েকবছর পর প্রকাশিত হয় যে, রুমেশ রত্নায়েকেকে ইংল্যান্ডের বিপক্ষে উইকেট প্রাপ্তির কথা উল্লেখ করা হয় যা তখন স্কোরকার্ডে প্রদর্শিত হয়নি।
অবসর
১৯৮৭ সালে হাঁটুর আঘাতপ্রাপ্তির কারণে তার খেলোয়াড়ী জীবনের সমাপ্তি ঘটে ও অবসর নেন। মে, ২০০৪ সালে শ্রীলঙ্কা দলের প্রধান নির্বাচক মনোনীত হন যা একবছর পর্যন্ত স্থায়ী ছিল। পদত্যাগের একমাস পর ক্রীড়ামন্ত্রী জীবন কুমারানাতুঙ্গা তাকে পুনরায় একবছরের জন্য এ দায়িত্বে বহাল রাখে।
কমনওয়েলথ গেমসে কন্ট্রাক্ট ব্রিজ খেলায়ও তিনি অংশগ্রহণ করেন।
শ্রীলঙ্কা ক্রিকেটের (এসএলসি) নির্বাচক কমিটির সভাপতির দায়িত্ব পালন করেন। এ কমিটি খেলোয়াড় নির্বাচন ও সফর আয়োজনের সাথে জড়িত। এছাড়াও তিনি রাষ্ট্র নিয়ন্ত্রণাধীন সিলন পেট্রোলিয়াম কর্পোরেশনের সভাপতি ছিলেন।
রাওয়ের
রাওয়ের (Raver) ভারতের মহারাষ্ট্র রাজ্যের জালগাঁও জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৮ মিটার (৮১৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে রাওয়ের শহরের জনসংখ্যা হল ২৫,৯৪৯ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে রাওয়ের এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
তথ্যসূত্র
Raver
নটীর পূজা
নটীর পূজা হল রবীন্দ্রনাথ ঠাকুর কর্তৃক বাংলা ভাষায় রচিত একটি নাটক। এটি ১৯২৬ সালে প্রকাশিত হয়। এই নাটকেই প্রথম অভিনয়ের সঙ্গে সঙ্গে নাচ ও গানের প্রয়োগ ঘটান রবীন্দ্রনাথ। এই ধারাটিই তাঁর জীবনের শেষ পর্বে “নৃত্যনাট্য” নামে পূর্ণ বিকাশ লাভ করে।
চরিত্রসমূহ
নাটের চরিত্রগুলো:
চলচ্চিত্র নির্মাণ
মূল নাটকটির উপর ভিত্তি করে ১৯৩২ সালে নটীর পূজা চলচ্চিত্রটি মুক্তি পায়। এটি রবীন্দ্রনাথ ঠাকুর নিজে পরিচালনা করেছিলেন এবং এতে তিনিও অভিনয় করেছিলেন। এটিতে শান্তিনিকেতনের ছাত্রছাত্রীরা অভিনয় করেছিল।
জাজরকোট জেলা
জাজরকোট জেলা (जाजरकोट जिल्ला, হচ্ছে নেপালের মধ্য-পশ্চিমাঞ্চল বিকাস ক্ষেত্রের ভেরী অঞ্চলের একটি জেলা। এই জেলার আয়তন । খালাঙ্গা হচ্ছে এই জেলার সদরদপ্তর। ২০০১ সালের আদমশুমারি অনুসারে এ জেলার লোকসংখ্যা ১৩৪,৮৬৮ জন এবং ২০১১ সালের আদমশুমারি অনুযায়ী এ জেলার লোকসংখ্যা ১৭১,৩০৪ জন।
এশা দেওল
এশা দেওল (জন্ম: ২ নভেম্বর ১৯৮১) একজন ভারতীয় চলচ্চিত্র অভিনেত্রী; যিনি মূলত বলিউড চলচ্চিত্রে অভিনয় করে থাকেন। তিনি ২০০২ সালের কোই মেরে দিল সে পুছে চলচ্চিত্রে অভিনয়ের মাধ্যমে চলচ্চিত্র শিল্পে আত্মপ্রকাশ করেন। দেওল চলচ্চিত্র সমালোচকদের প্রশংসা কুড়ান এবং তার অভিনয় জীবনে অনেকগুলি পুরস্কার অর্জন করতে সক্ষম হন।
ব্যক্তিগত জীবন
এশা দেওল ১৯৮১ সালের ২ নভেম্বর তারিখে ভারতের মুম্বাই, মহারাষ্ট্র জন্মগ্রহণ করেন। তার পূর্ণ নাম হল এশা ধর্মেন্দ্র দেওল। এশা নামটি উপনিষদ্‌ এবং সংস্কৃত ভাষার থেকে নেওয়া হয়েছে; যার অর্থ হল "ঐশ্বরিক দয়িত" বা স্বর্গীয় ভালবাসা। তিনি বলিউড অভিনেতা ধর্মেন্দ্র এবং হেমা মালিনী এর বড় মেয়ে। তার অহনা দেওল নামে একটি ছোট বোন রয়েছে। তিনি অভিনেতা সানি দেওল ও ববি দেওল এর সম-বোন এবং অভিনেতা অভয় দেওল এর চাচাত বোন।
এশা পাঞ্জাবি ও তামিল ভাষায় কথা বলতে পারেন। তিনি যখন তার মা এবং বোনের সাথে কথা বলেন তখন তামিল ভাষা ব্যবহার করেন।
এশা দেওল ২০১২ সালের ১২ই ফেব্রুয়ারি তার প্রেমিক ভারত তাখতানির (একজন ব্যবসায়ী) সাথে বিবাহের বাগদান সম্পন্ন করেন এবং ২০১২ সালের ২৯ জুন বিবাহ বন্ধনে আবদ্ধ হন।
অভিনয় জীৱন
তিনি ২০০২ সালে বিনয় শুক্লার কোই মেরে দিল সে পুছে নামক চলচ্চিত্ৰে মুখ্য নায়িকার চরিত্ৰে অভিনয় করে চলচ্চিত্ৰ জগতে পদাৰ্পন করেন। সেই চলচ্চিত্ৰে তার সাথে সৈতে আফতাব শিবদাসানি, সঞ্জয় কাপুর, জয়া বচ্চন,অনুপম খেরসহ অনেকে অভিনয় করেছিল। চলচ্চিত্ৰটি ব্যৱসায়িকভাবে অসফল ছিল। এই চলচ্চিত্ৰে তার অভিনয় নিয়ে বিভিন্ন জন বিভিন্ন কথা বলেছিল। তারপরও তিনি এই চলচ্চিত্ৰের জন্য ৪৮তম ফিল্ম ফেয়ার অ্যাওয়ার্ডে শ্ৰেষ্ঠ নবাগত অভিনেত্ৰী হন ও অন্য অনেক পুরস্কার পান।
হাজী বিরিয়ানী
ইতিহাস
এই ব্যবসাটি ১৯৩৯ সালে হাজী মোহাম্মদ হোসেন নামে একজন বাবুর্চি শুরু করেছিলেন। ১৯৯২ সালে হাজী মোহাম্মদ হোসেন মারা যাওয়ার পর, তার ছেলে হাজী মোহাম্মদ গোলাম হোসেন দায়িত্ব গ্রহণ করেন এবং শৈলী ও ঐতিহ্যের কোন পরিবর্তন না করেই পারিবারিক ব্যবসা চালিয়ে যান। সময়ের সাথে সাথে হাজী মোহাম্মদ গোলাম পারিবারিক ব্যবসা থেকে নিজেকে গুটিয়ে নিয়ে ব্যবসাটি তার ছেলে হাজী মোহাম্মদ শাহেদের হাতে তুলে দেন।
অবস্থান
হাজী বিরিয়ানির দুইটি শাখা রয়েছে। একটি পুরান ঢাকায় যা প্রধান শাখা, এবং একটি মতিঝিলে। পুরান ঢাকার প্রধান শাখাটি ৭০ কাজী আলাউদ্দিন রোড, নাজিরা বাজারে অবস্থিত।
রন্ধনপ্রণালী
রন্ধনপ্রণালীতে ভাত, ছাগলের মাংস, সরিষার তেল, রসুন, পিঁয়াজ, গোল মরিচ, জাফরান, লবঙ্গ, এলাচ, দারুচিনি, লবণ, লেবু, দই, চীনাবাদাম, ক্রিম, কিশমিশ এবং সামান্য পরিমাণ চিজ (গরু বা মহিষের) ব্যবহৃত হয়। রন্ধনপ্রণালীটি রেস্তোরাঁর প্রতিষ্ঠাতা তার পরবর্তী প্রজন্মের কাছে হস্তান্তর করেছেন। হাজী মোহাম্মদ শাহেদ দাবি করেন, "আমি কখনো কিছু পরিবর্তন করিনি, এমনকি লবণের পরিমাণও পরিবর্তন করি নি।"
মুক্ত নিরাপত্তা
ওপেন সোর্স প্রচেষ্টা গ্নু/লিনাক্স (আরও বিস্তৃতভাবে বললে অ্যান্ড্রয়েড)-এর মত প্রযুক্তি প্রস্তুত করেছে। সাথে সাথে, নথির ক্ষেত্রে এ প্রচেষ্টার প্রয়োগ বিভিন্ন উকিকিকেও উদযাপিত করেছে, তার সবচেয়ে বড় উদাহরণ উইকিপিডিয়া। ওপেন সোর্স নিরাপত্তা বলে যে, নিরাপত্তা ত্রুটি আরও ভালোভাবে বন্ধ বা সংশোধন করা যাবে, যখন ব্যবহারকারী তার মুখোমুখি হবে।
এ প্রচেষ্টায় ব্যবহারকারী নিজেও প্রয়োজনীয় অবদান রাখার সুযোগ পাবে, যাতে করে সম্পর্কিত সফটওয়্যার ওপেন সোর্স লাইসেন্সের অধীনে মুক্তি পায়। এ সম্পর্কিত নথি "ওপেন কন্টেন্ট" লাইসেন্সের অধীনে প্রকাশিত হতে হবে।
কাবু ভের্দীয় ফুটবল ফেডারেশন
কাবু ভের্দীয় ফুটবল ফেডারেশন (Federação Caboverdiana de Futebol, Cape Verdean Football Federation; এছাড়াও সংক্ষেপে সিভিএফএফ নামে পরিচিত) হচ্ছে কাবু ভের্দির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮২ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৮ বছর পর ২০০০ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর কাবু ভের্দির রাজধানী প্রায়ায় অবস্থিত।
এই সংস্থাটি কাবু ভের্দির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কাবু ভের্দীয় ফুটবল চ্যাম্পিয়নশিপ, কাবু ভের্দি জাতীয় কাপ, এবং কাবু ভের্দীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে কাবু ভের্দীয় ফুটবল ফেডারেশনের সভাপতির দায়িত্ব পালন করছেন মারিও সেমেদো এবং সাধারণ সম্পাদকের দায়িত্ব পালন করছেন দান মের্কেল।